**A N U N Ţ**

Având în vedere prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,

# Ministerul Sănătăţii

organizează concurs în vederea încadrării pe perioadă determinată, pentru ocuparea unor posturi corespunzătoare funcțiilor de natură contractuală, în afara organigramei Ministerului Sănătății, în cadrul proiectului „Dezvoltarea si introducerea de sisteme si standarde în Ministerul Sanatatii, ce optimizeaza procesele decizionale privind activitatea de vaccinare în România” – ROVAC, Cod SIPOCA 708/Cod MySMIS2014:129721, proiect finanțat din Programul Operațional Capacitate Administrativă 2014-2020, astfel:

-1 post de expert diseminare strategie pentru activitatea A1.2. – Diseminarea Strategiei Nationale de Vaccinare si a planului de actiuni

-3 posturi de expert campanie constientizare pentru activitatea A2.1. – Dezvoltarea campaniei de constientizare asupra importantei vaccinarii si imunizarii

Pot participa la concursul organizat în vederea ocupării posturilor mai sus menționate, persoanele care îndeplinesc cumulativ, condițiile generale și condițiile specifice de ocupare a posturilor.

 **1. Condiţiile generale de participare la concurs:**

Potrivit prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

 a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

 b) cunoaşte limba română, scris şi vorbit;

 c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

 d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

 f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

 **2. Condiţiile specifice de participare la concurs:**

 **Pentru postul de experti diseminare strategie – 1 post**

Vechime în specialitatea necesară: minim 10 ani în cadrul Ministerului Sanatatii sau institutii subordonate ale Ministerului Sanatatii, Academia Romana, dovedita cu CIM.

Studii de specialitate: Studii universitare de licență absolvite cu diplomă, respectiv studii superioare de lungă durată, absolvite cu diplomă de licență în domeniul medicina, biologie sau chimie.

Abilități, calități și aptitudini necesare: Colaborator/ membru în echipa de implementare/ management in cadrul a cel puțin unui grant/proiect.

Cerințe specifice: Experienta in implementarea si gestionarea Programului National de Vaccinare.

Componența managerială: -

 **Pentru postul de experti dezvoltare campanie de conștientizare - 3 posturi**

Vechime în specialitatea necesară: minim 4 ani în cadrul Ministerului Sanatatii sau institutii subordonate ale Ministerului Sanatatii, Academia Romana, dovedita cu CIM.

Studii de specialitate: Studii universitare de licență absolvite cu diplomă, respectiv studii superioare de lungă durată, absolvite cu diplomă de licență în domeniul medicina, biologie sau chimie.

Abilități, calități și aptitudini necesare: Colaborator/ membru în echipa de implementare/ management in cadrul a cel puțin unui grant/proiect.

Cerințe specifice: Experienta in implementarea si gestionarea Programului National de Vaccinare.

Componența managerială: -

1. **Dosarul de concurs va conţine în mod obligatoriu următoarele documente:**

 a) formular de înscriere la concurs, conform modelului prevăzut la anexa nr. 2;

  b) copia actului de identitate sau orice alt document care atestă identitatea, potrivit legii, aflate în termen de valabilitate;

  c) copia certificatului de căsătorie sau a altui document prin care s-a realizat schimbarea de nume, după caz;

  d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

  e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

  f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

Modelul orientativ al adeverinţei menţionate la alin. (1) lit. e) este prevăzut în anexa nr. 3.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

dosarele de concurs se depun la compartimentul resurse umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă – adresa mail: carmen.bulgariu@ms.ro

Nerespectarea prevederilor alin. (7) şi (9), după caz, conduce la respingerea candidatului.

Prin raportare la nevoile individuale, candidatul cu dizabilităţi poate înainta comisiei de concurs, în termenul 24.04.2023-28.04.2023, propunerea sa privind instrumentele necesare pentru asigurarea accesibilităţii probelor de concurs.

1. **Dispoziţii generale privind desfăşurarea concursului:**

Concursul pentru ocuparea posturilor de natura contractuala in afara organigramei Ministerului Sănătății, în cadrul proiectului „Dezvoltarea si introducerea de sisteme si standarde în Ministerul Sanatatii ce optimizeaza procesele decizionale privind activitatea de vaccinare în România” – ROVAC, Cod SIPOCA 708/Cod MySMIS2014:129721, constă în 3 etape succesive şi se organizează la sediul Ministerului Sănătăţii din Bucureşti, intr.Cristian Popişteanu nr.1-3, sector 1, astfel:

1. **selecția dosarelor de înscriere,**
2. **proba scrisă,**
3. **interviu.**
4. Înscrierea la concurs se va face în perioada 24.04.2023-28.04.2023**,** vineri–orele 0830 – 1400, luni-joi-orele 0830 – 1600; la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București, Serviciul încadrari personal - telefon 0213072599, respectiv parter, camera 38 , carmen.bulgariu@ms.ro,
5. Rezultatele selecției dosarelor se vor afișa în data de 05.05.2023,ora 1000; depunere contestații până la data de 08.05.2023 de la ora 1000 până la ora 1700; afișare rezultate contestații: 09.05.2023, ora 1700.
6. Proba scrisă va avea loc în data de 10.05.2023, ora 1100 la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București; Rezultatul probei scrise se va afișa în data de 11.05.2023, ora 1100; depunere contestații la proba scrisă: 11.05.2022 ora 1100 -12 .05.2023 ora 1100 ; afișare rezultate contestații proba scrisă: 12.05.2023, ora 14 00
7. Interviul se va susține în data de 15.05.2023, ora 1100 la sediul Ministerului Sănătăţii din Bucureşti, Intr.Cristian Popişteanu nr.1-3, sector 1, București. Rezultatul interviului se va afișa în data de 16.05.2023, ora 1100; depunere contestații: 16.05.2023, de la ora 11 până la ora 1700; afișare rezultate contestații interviu: 17.05.2023, ora 1100
8. Rezultat final: 18.05.2023, ora 1100

După afişarea rezultatelor obţinute la selecţia dosarelor de înscriere, proba scrisă şi interviu, după caz, candidaţii nemulţumiţi pot depune contestaţie la secretariatul comisiei de soluționare a contestațiilor, Serviciul încadrari personal – doamna Carmen Bulgariu, telefon 0213072599, respectiv parter, camera 38, carmen.bulgariu@ms.ro în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi al interviului, sub sancţiunea decăderii din acest drept.

Rezultatele finale se vor afișa la sediul Ministerului Sănătății, precum şi pe pagina de internet [www.ms.ro](http://www.ms.ro/), în termen de maximum o zi lucrătoare de la expirarea termenului prevăzut pentru ultima probă, după afișarea rezultatului eventualelor contestații prin specificarea punctajului final al fiecărui candidat şi a menţiunii "admis" sau "respins".

 **10.**Contestațiile pentru fiecare probă se pot depune, la Serviciul încadrari personal – doamna Carmen Bulgariu, telefon 0213072599, respectiv parter, camera 38, carmen.bulgariu@ms.ro, în termen de cel mult o zi lucrătoare de la data afișării rezultatelor selecției dosarelor/ probei scrisă/interviului, sub sancţiunea decăderii din acest drept.

Relatii suplimentare la tel 021/3072599

**Bibliografia de concurs:**

1. Ghidului solicitantului – Cererea de proiecte POCA/513/1/1 (IP14/2019) - Sprijin pentru acțiuni de consolidare a capacității autorităților și instituțiilor publice centrale;

2. Ghidul beneficiarului si Anexele aferente - Programul Operațional Capacitate Administrativă, versiunea iulie 2019;

3. Ghidul beneficiarului privind abordarea principiilor orizontale la nivelul proiectelor finanțate din Programul Operațional Capacitate Administrativă 2014-2020.

4. Manualul de identitate vizuală – POCA 2014-2020 (august 2018)

5. Ordinul ministrului sănătății nr. 964/2022 privind aprobarea Normelor tehnice de realizare a programelor naționale de sănătate publică

**Tematica:**

1. Ghidului solicitantului – Cererea de proiecte POCA/513/1/1 (IP14/2019) - Sprijin pentru acțiuni de consolidare a capacității autorităților și instituțiilor publice centrale, integral;

2. Ghidul beneficiarului si Anexele aferente - Programul Operațional Capacitate Administrativă, versiunea iulie 2019, integral;

3. Ghidul beneficiarului privind abordarea principiilor orizontale la nivelul proiectelor finanțate din Programul Operațional Capacitate Administrativă 2014-2020, integral;

4. Manualul de identitate vizuală – POCA 2014-2020 (august 2018), integral;

5. Ordinul ministrului sănătății nr. 964/2022 privind aprobarea Normelor tehnice de realizare a programelor naționale de sănătate publică, integral;

 **DIRECTOR**

 **CARABULEA ALINA GABRIELA**

 **ȘEF SERVICIU**

 **COSTIN IULIANA**

 Bulgariu Carmen, consilier